Názov projektu: Cielené zaradenie detí a mládeže so špecifickými vzdelávacími potrebami do prirodzenej vrstovníckej skupiny

Kód projektu: 22420320030

**Príklad dobrej praxe inkluzívneho vzdelávania**

|  |  |
| --- | --- |
| **Názov príkladu dobrej praxe:** | Inklúzia mladej matky so sociálnym vylúčením … |
| **Názov organizácie,**  **v ktorej sa vykonávala pilotáž:** | Záujmové združenie RODINA |
| **Adresa organizácie,**  **v ktorej sa vykonávala pilotáž:** | Okružná č. 20, 917 01 Trnava |
| **Kraj, štát** | Trnavský kraj, Slovenská republika |
| **Kľúčové slová:** | |
| **sociálny, znevýhodnenie, vylúčenie, matka, začlenenie** | |
| **Ciele PDP:** | |
|  | |
| **Východiská PDP:** | |
| **1) Stručná anotácia PDP:**  Záujmovým združením RODINA v Trnave bol v roku 2006 zriadený Azylový dom Tamara, ako útulok a zariadenie núdzového bývania pre ženy a ich deti, ktoré zažívajú domáce násilie a matky s deťmi, ktoré sa ocitli v sociálnej a hmotnej núdzi a zažívajú sociálne vylúčenie. Snahou azylového domu je, aby klientka zvládla prvotnú krízu, uplatnila si všetky nároky, podľa potreby si našla zamestnanie a adekvátne bývanie, aby sa mohla znova postaviť na vlastné nohy a začleniť sa do bežného života v spoločnosti. Nakoľko klientkou nášho azylového domu je aj mladá 27- ročná mamička na materskej dovolenke, chceli by sme jej zapojením sa do projektu aj touto formou sprostredkovať pomoc pri opätovnom sa začlenení sa do bežného života a to získaním rôznych zručností prostredníctvom pomôcok zakúpených z projektu. | |

**2) Ciele súvisiace s kľúčovými kompetenciami prierezových tém (PT):**

Hlavným cieľom zapojenia sa do projektu, je inklúzia a pomoc pri opätovnom začlenení sa do bežného života a spoločnosti klientky Azylového domu Tamara p. Nikolety a tým zmierniť jej sociálne vylúčenie.

Pani Nikoleta je 27-ročná slobodná matka dvoch maloletých detí, ktorá sa vzhľadom k svojim predchádzajúcim nepriaznivým  životným skúsenostiam ocitla v sociálnej a hmotnej núdzi. Vzhľadom k svojej nepriaznivej situácii bola nútená vyhľadať pomoc a núdzové ubytovanie v Azylovom dome Tamara. V súčasnej dobe je na rodičovskej dovolenke. Nakoľko nedostáva výživné na svoje dve deti a rodina jej tiež nemôže vzhľadom k ich nepriaznivej finančnej a bytovej situácii pomôcť, má veľmi nízky príjem, ktorý je kompenzovaný poberaním dávky v hmotnej núdzi. Keďže jej pobyt v  azylovom dome je iba dočasný, snažíme sa jej počas tohto pobytu čím viac pomôcť získať rôzne zručnosti a vedomosti, aby bola po odchode z nášho zariadenia schopná postarať sa o svoju domácnosť, o svoje dve deti a uplatniť sa na pracovnom trhu. Vzhľadom k svojej nepriaznivej sociálnej situácii si nemôže dovoliť ďalšie vzdelávanie a teda má menej možností uplatnenia sa na pracovnom trhu.

Prvým z cieľov je prostredníctvom projektu zabezpečiť pre ňu pomôcky ako je Notebook so softwerom a tlačiarňou, ktoré by jej pomohli získať rôzne zručnosti pri práci s počítačom, ako je vyhľadávanie rôznych kontaktov a stránok na internete, voľných pracovných miest, sťahovanie rôznych tlačív potrebných k vybavovaniu náležitostí na úradoch, písanie životopisu a iných žiadosti potrebných k uplatneniu na trhu práce.

Ďalším cieľom je pomôcť jej získať zručnosti potrebné pri starostlivosti o domácnosť, ako je finančne úsporné varenie, praktické zručnosti pri varení výživných jedál vhodných pre maloleté deti a tak sa naučiť hospodáriť s obmedzenými financiami. K tomu chceme použiť zakúpené pomôcky ako sú rôzne kuchynské vybavenie, potrebné k príprave jedál.

**3) Popis realizácie príkladu dobrej praxe:**

V 1. fáze projektu sme zadali zoznam pomôcok potrebných pri realizácii cieľov stanovených projektom k ich zakúpeniu.

V 2. fáze projektu prebiehala konkrétna práca s klientkou, kedy si v stanovených hodinách pod dohľadom sociálnej pracovníčky a odborného garanta mohla vyskúšať rôzne zručnosti pri práci s PC, napríklad napísať si životopis a žiadosť do zamestnania, vyskúšala si zostaviť tabuľku bežných výdavkov na deti a podľa toho si snažila rozložiť financie, aby dokázala s nimi hospodárne úsporne zaobchádzať vzhľadom k svojim obmedzeným možnostiam. Učila sa vyhľadávať na internete rôzne kontakty na úrady, tlačivá na vybavenie jej záležitostí, vyhľadávať voľné pracovné miesta. Absolvovala krátkodobé školenie práce s PC, písanie dokumentov, ich úprava, prepínanie v jednotlivých oknách a pod. V rámci spisovania žiadostí na súd a úrady, ku ktorým bolo potrebné doložiť určité prílohy, si vyskúšala prácu s kopírkou a tlačiarňou.

Pri získavaní zručností starostlivosti o domácnosť si vyskúšala varenie ekonomicky úsporných jedál vhodných pre maloleté deti, k čomu využila kuchynské vybavenie zakúpené z projektu.

Aby sa zamedzilo jej sociálnej izolácií, zapojila sa so svojimi deťmi do niektorých aktivít v materskom centre, kde mohla nadviazať kontakty s ostatnými mamičkami a získať od nich aj určité skúsenosti a rady v starostlivosti o deti.

**4) Evaluácia - záverečné zhodnotenie realizácie (klady, zápory a ďalšie doporučenia):**

Projekt splnil naše očakávania. Zakúpené pomôcky nám pomohli zrealizovať nami stanovené ciele, pomôcť našej klientke získať väčšie zručnosti, ktoré jej uľahčia znovu začlenenie sa do spoločnosti a uplatnenie sa na pracovnom trhu.

**5) Hodnotenie garanta:**

Projekt je udržateľný aj do budúcna. Nakoľko Azylový dom Tamara je útulok a núdzové bývanie, ktoré poskytuje nepretržité služby pre týrané ženy a matky s deťmi v núdzi, pomôcky získané z projektu budú slúžiť po odchode p. Nikolety ďalším klientkam a ich deťom, ktoré vyhľadajú našu pomoc a pomôžu im tak začleniť sa opätovne do spoločnosti a zamedziť tak ich sociálne vylúčenie.